《与黄一秀才辈雨夜浮亭小集忆郑二》
明代·林鸿

香炧灯残意万重，与君共忆远游踪。
尺书不到经春雁，樽酒相游话夜钟。
风动栎枝翻暗鹊，雨深沙井响鸣蛩。
自惭浅薄谁招隐，尚掩丘樊学卧龙。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。